རྗེས་སུ་རྨོ་མོ་ལགས་ལ་སྔ་མོ་ནས་གློ་བའི་གཅོང་ནད་བྱུང་ཡོད་པ་དང་།རྨོ་མོ་ལགས་ཀྱིས་དབུགས་ལམ་དང་གློ་བ་མི་བདེ་དུས་རྒུན་འབྲུམ་སྐམ་པོ་རྡོག་འགའ་ཁ་ནང་དུ་འཕངས་ཏེ།མིད་པ་བསིལ་བར་བྱེད་པའམ་གློ་ལུ་འཇོམས་པའི་ཆེད་དུ་ཡིན་པ་དང་།དུས་དེར་ངེད་ཚང་གི་དཔལ་འབྱོར་ཆ་རྐྱེན་ཧ་ཅང་སྡུག་པོ་ཡིན་པས།རྨོ་མོ་ལགས་ཀྱིས་གནམ་ཁབ་དང་སྨན་རིན་ལ་བསྲི་ཚགས་བྱས་ཏེ།འདི་འདྲའི་བྱེད་ཐབས་ཤིག་གིས་གློ་བའི་གཅོང་ནད་ཀྱི་ན་གཟེར་དག་བསྲན་ནས་འོངས་པ་རེད།ང་རང་གིས་རྒྱུ་མཚན་དེ་དག་གསལ་པོར་ཤེས་དུས་ནི།རྨོ་མོ་ལགས་འཇིག་རྟེན་འདི་དང་ཁ་གྱེས་ནས་ལོ་གཅིག་ལྷག་འགོར་བའི་ཉིན་མོ་ཞིག་ཡིན།